Rettens kendelse (Ottende Afdeling) af 24. oktober 2019 – Liaño Reig mod SRB
(Sag T-557/17)
»Annullationssøgsmål – økonomisk og monetær politik – påstand om erstatning – den fælles afviklingsmekanisme for kreditinstitutter og visse investeringsselskaber – afviklingsprocedure – vedtagelse af en afviklingsordning over for Banco Popular Español – delvis annullation – uadskillelighed – afvisning«
1.      Annullationssøgsmål – formål – delvis annullation – betingelse – de anfægtede bestemmelser kan udskilles – påstand om delvis annullation af Den Fælles Afviklingsinstans’ afgørelse om afvikling – ikke muligt at udskille afgørelsen om konvertering af supplerende kapitalinstrumenter fra den nævnte afgørelse om afvikling – betingelse ikke opfyldt – afvisning
(Art. 263 TEUF; Europa-Parlamentets og Rådets direktiv nr. 806/2014)
(jf. præmis 25, 26, 35-36 og 52)
2.      Økonomisk og monetær politik – den økonomiske politik – afviklingsprocedure – nedskrivning og konvertering af kapitalinstrumenter – tilsidesættelse af princippet om ligebehandling af kreditorer i samme kategori – rækkevidde
[Art. 263, TEUF; Europa-Parlamentets og Rådets forordning nr. 806/2014, art. 15, stk. 1, litra f), og art. 21]
(jf. præmis 43-46)
3.      EU-ret – principper – ligebehandling – begreb
(Den Europæiske Unions charter om grundlæggende rettigheder, art. 20 og 21)
(jf. præmis 47)
Angående
Dels en påstand støttet på artikel 263 TEUF om annullation af artikel 6, stk. 1, litra d), i afgørelse SRB/EES/2017/08 truffet af Den Fælles Afviklingsinstans den 7. juni 2017 vedrørende en afviklingsordning for Banco Popular Español, SA, for så vidt som denne ordning foreskriver konverteringen af supplerende kapitalinstrumenter, som identificeret i henhold til International Securities Identification Number (ISIN) XS0550098569, til nye aktier i Banco Popular Español, og den midlertidige værdiansættelse foretaget af en uafhængig ekspert samt den midlertidige værdiansættelse foretaget af Den Fælles Afviklingsinstans, dels en påstand støttet på artikel 266 TEUF om erstatning som følge af annullationen for det tab, der angiveligt er lidt på grund af denne konvertering.
Konklusion
1)
Sagen afvises.
2)
Det er ufornødent at træffe afgørelse vedrørende anmodningerne om intervention indgivet af Banco Santander SA, Kongeriget Spanien og Europa-Kommissionen.
3)
Carmen Liaño Reig bærer sine egne omkostninger og betaler de af Den Fælles Afviklingsinstans (SRB) afholdte omkostninger, bortset fra omkostningerne i forbindelse med anmodningerne om intervention.
4)
Carmen Liaño Reig, SRB, Banco Santander, Kongeriget Spanien og Kommissionen bærer hver deres egne omkostninger i forbindelse med anmodningerne om intervention.